**Tristeţe ucisă**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tristeţe ucisă

Ascult cerul si marea ce urla disperată,

Curge prin visul meu tăcerea resemnată,

Maluri întunecate, devreme-au adormit,

Romanele din valuri, încă nu le-am citit.

Luna s-a încuiat în vila-i somptuasă,

Neantul s-a întors în propria lui casă,

Doar digul are timp prin far să mă privească,

Chemându-mă pe stânci, poveşti să-mi povestească.

Norii se-aşează-ncet pe bolta părăsită,

Încep să lăcrimeze prin bezna amorţită,

Păşesc prin vântul rece, prin ploaie şi hăţiş,

Trufaş, las doar genunea să-mi fie-acoperiş,

Timpul mişel se scurge în paşi-mi obosiţi,

Îmi deapănă secundele prin anii urgisiţi

Ce s-au topit în spaime ades interogate

De coasa ce-aştepta să mă trimită-n moarte.

Săgeţile-otrăvite din clipele ce-au fost

Încă îmi rezonează, în gânduri fără rost,

Mă reculeg în mine şi-n vântul zbuciumat

Ce mi-a ucis tristeţea cu vâju-i disperat,

De sţâlpii zorilor mă înfăşor cu gândul

Legând durerile ce mi-au rănit afundul,

Mă prind de valul aspru cu chingi de rătăcire,

Şi dau viselor mele o nouă întâlnire.